CELEX: 32019R0926
Language: fi
Date: 2019-06-03 00:00:00
Title: Komission täytäntöönpanoasetus (EU) 2019/926, annettu 3 päivänä kesäkuuta 2019, tiettyjen tavaroiden luokittelusta yhdistettyyn nimikkeistöön

6.6.2019   
               
               
                  FI
               
               
                  Euroopan unionin virallinen lehti
               
               
                  L 148/16
               
            
         KOMISSION TÄYTÄNTÖÖNPANOASETUS (EU) 2019/926,
         annettu 3 päivänä kesäkuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Tavaran mitat ovat noin 160 × 54 × 38 cm ja paino noin 1,5 kg. Tavara koostuu kahdesta tekstiilikangaskerroksesta, jotka on yhdistetty toisiinsa, ja sen sisällä on huokoisesta muovista valmistettu pehmuste. Tekstiilikankaan sisäpuoli on päällystetty muovilla.
                        Tavaraan kuuluu selkätuki, joka koostuu metallitangoista tehdystä kokoontaitettavasta kehyksestä, joka on osittain kiinni tavarassa. Selkätuen reunaan on ommeltu säilytyslaukku. Selkätukea voidaan säätää pystysuunnassa hihnan avulla, jossa on muovisolki.
                        Tavara voidaan taittaa kokoon kuljetusta tai säilytystä varten. Siinä on kantohihna, joka on ommeltu kiinni selkätuen yläkulmiin, sekä useita tarranauhakiinnityksiä, joiden avulla selkätuki ja alusta voidaan panna kokoon kuljetuksen tai säilytyksen ajaksi.
                        Se esitetään tullille retkeily- tai rantakäyttöön tarkoitettuna alustana.
                        Katso kuva (*1).
                     
                     
                        6306 90 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 6306  ja 6306 90 00  nimiketekstien mukaisesti.
                        Tavaran pinta on pääasiassa tekstiiliainetta, joka antaa tavaralle sen 3 yleisen tulkintasäännön b alakohdassa tarkoitetun olennaisen luonteen.
                        Tavara on kevyt, suojattu muovipäällysteellä, nopeasti kokoonpantava ja pakattava sekä helppo kuljettaa. Näiden objektiivisten ominaisuuksiensa mukaan tavara on ulkokäyttöön suunniteltu tavara, joka on tarkoitettu käytettäväksi väliaikaisesti esimerkiksi leirintäalueilla tai rannalla (ks. myös yhdistetyn nimikkeistön selittävät huomautukset nimikkeeseen 6306 90 00 ).
                        Luokittelu nimikkeen 9404  vuodevarusteeksi tai sen kaltaiseksi sisustustavaraksi, kuten patjaksi, ei tule kyseeseen, koska tavaraa ei ole suunniteltu vuodevarusteeksi eikä se ole patjan tai vastaavien tavaroiden kaltainen.
                        Sen vuoksi tavara on luokiteltava CN-koodiin 6306 90 00  muuksi leirintävarusteeksi.
                     
                  
               (*1)  Kuvat ovat ainoastaan ohjeellisia.